Dyah Roro Esti Widya Putri

Dyah Roro Esti Widya Putri (lahèr 25 Mei 1993) sè biyasa èkennal Roro Esti panèka politikus Indonesia sè samangkèn ajabat mènangka Bekkèl Menteri Pardhâghângan Republik Indonesia è pamarènta'anna Prabowo - Gibran è Kabinet Merah Putih, sabelluna salèrana ajabat mènangka angghuta Dèwan Perwakilan Rakyat Republik Indonesia (DPR RI) dâri daèrah pèlèyan Jhâbâ Tèmor X, sè maso' panèka Kabhupatèn Gresik bân Lamongan periode 2019–2024. Angghuta Partai Golkar ka'dinto ajabat mènangka Bekkèl Bendahara Umum Golkar bân toman dhâddhi angghuta Komisi VII Dèwan Perwakilan Rakyat Republik Indonesia kalabân andi' tugas è bidang Ènergi, Risèt bân Teknologi, tor Industri.

 Karir Awwâl 
Saellana lulus dâri Imperial College London, salèrana saren alè'na, Satya Hangga Yudha, noro' maddhek Indonesian Energy and Environmental Institute (IE2I)."Sosok Dyah Roro Esti, Srikandi untuk Negeri Bidang Energi yang Juga Politisi". parapuan.co.  Èaksès tangghâl  2024-10-15. Lembaga ka'dinto panèka LSM sè adedikasi ghâbây maongghâ kasadaran tentang pamanasân global bân dampa' negatif dâri parghentèan  iklim, sè operasionalla è Jakarta, Indonesia. Roro pas ajabat mènangka Direktur Eksekutif lembaga kasebbhut dâri taon 2016 kantos 2019.

 Karir Politik 
È taon 2019, Roro nyalon mènangka angghuta Dèwan Perwakilan Rakyat è daèrah pèlèyan Jhâbâ Tèmor X, panèka Kabhupatèn Gresik bân Lamongan. Salèrana nyalon mènangka angghuta Golkar bân mennang pèlèyan umum kalabân total 48.377 sowara, tor molaè ajabat tangghâl 1 Oktober 2019 kantos 1 Oktober 2024."Cerdas dan Cantik, 10 Potret Anggota Muda DPR RI Dyah Roro Esti Widya Putri". Akurat.co.  Èaksès tangghâl  2024-10-15.

È bâkto sè padâ, salèrana èkaparcajâ dhâddhi Bekkèl Bendahara Umum Dèwan Pimpinan Pusat (DPP) Partai Golkar Periode 2019-2024."Ini Susunan Kepengurusan DPP Partai Golkar 2019-2024".

È parlemèn salèrana èberri' tugas è Komisi VII dâlem bidang Industri, Ènergi, Risèt bân Inovasi tor jhughân Bhâdhân Kerja Sama Antar Parlemèn (BKSAP)."Dyah Roro Esti Terima Kunjungan Kehormatan Parlemen Malaysia, Bahas Potensi Kerja Sama di IKN". ksap.dpr.go.id. Èaksès tangghâl 2024-10-15.

Roro Esti jhughân è kaparcajâ mènangka Katua  Grup Kerja Sama Bilateral (GKSB) Indonesia - Peru"DPR RI-Parlemen Peru tingkatkan kerja sama antarkedua negara". Antaranews. Èaksès tangghâl 2024-10-15. sè sala sèttongnga aniyat maongghâ  parceppeddhân Indonesia-Peru Comprehensive Economic Partnership Agreement (CEPA), ghâbây madhâddhi pardhâghângan sè lebbi  produktif kantos maluwas pasar Indonesia ka Amerika Latin.

Dâlem kapasitassa mènangka Angghuta DPR, salèrana èkaparcajâ ajabat mènangka angghuta  Board Member Young Parliamentarians Inter-Parliamentarian Union (IPU),"Roro Esti jelaskan langkah capai SDGs pada sidang IPU di Vietnam". Antaranews. Èaksès tangghâl 2024-10-15. arepresentasiaghi daèrah Asia bân Pasifik dâri taon 2022 - 2024. Jhughân mènangka angghuta  World Bank Young MPs Steering Committee ghâbây daèrah Asia bân Pasifik dâri taon 2022 - 2024.

È taon 2024, Roro noro' kontestasi politik mènangka Caleg è Daèrah pèlèyan sè padâ bân ollè 64,091 sowara, maskè ta' lolos. Salèrana jhughân èberri' amanah mènangka Bekkèl Komandan Fanta bân Jubir Tim Kampanye Nasional (TKN) Prabowo - Gibran taon 2024."Wakil Komandan Fanta TKN Dyah Roro Esti Ajak Rakyat Hormati Keputusan KPU soal Pilpres 2024". Tribunnews.com. Èaksès tangghâl 2024-10-15.

 Sombher-sombher